IT พุ่งกระฉูด 13% ทะลุเป้า 15 บ. จับตาผลงานปีนี้โตเด่น หลังปี 64 พลิกกำไรแตะ 205 ลบ.
IT พุ่งกระฉูด 13% ทะลุเป้า 15 บ. จับตาผลงานปีนี้โตเด่น หลังปี 64 พลิกกำไรแตะ 205 ลบ. โดย ณ เวลา 16:08 น. อยู่ที่ระดับ 16.10 บาท บวก 1.90 บาท
IT พุ่งกระฉูด 13% ทะลุเป้า 15 บ. จับตาผลงานปีนี้โตเด่น หลังปี 64 พลิกกำไรแตะ 205 ลบ. โดย ณ เวลา 16:08 น. อยู่ที่ระดับ 16.10 บาท บวก 1.90 บาท
16 มี.ค. 2565

ผู้สื่อข่าวรายงานว่า วันนี้(16 มี.ค.65) ราคาหุ้น บริษัท ไอที ซิตี้ จำกัด (มหาชน) หรือ IT โดย ณ เวลา 16:08 น. อยู่ที่ระดับ 16.10 บาท บวก 1.90 บาท หรือ 13.38% ด้วยมูลค่าซื้อขาย 243.61 ล้านบาท

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด  ระบุในบทวิเคราะห์(14 มี.ค.65) ว่า แนะนำซื้อ IT ราคาเป้าหมาย 15.00 บาท โดยวางแนวรับที่ระดับ 15.00-14.50 บาท ส่วนแนวต้านที่ระดับ 16.50 บาท-18.00 บาท
โดยราคาหุ้นปรับตัวเพิ่มขึ้นเกิดสัญญาณซื้อทางเทคนิค พร้อมด้วยปริมาณการซื้อขายที่เพิ่มสูงขึ้น หลังจากปรับตัวลดลงไปทดสอบแนวรับของกรอบแนวโน้มขาขึ้น ทำให้แนวโน้มหลักยังมีโอกาสปรับตัวเพิ่มขึ้นต่อเนื่อง
ขณะที่สัญญาณ MACD ปรับตัวเพิ่มขึ้นเหนือเส้นค่าเฉลี่ยทดสอบระดับ 0 เครื่องมือทางเทคนิคชี้วัด แนวโน้มขึ้นเคลื่อนไหวเหนือแนวโน้มลง RSI ปรับตัวเพิ่มขึ้นทดสอบระดับ 60
ดังนั้นแนะนำซื้อ IT โดยมีแนวรับที่ 15.00-14.50 บาท เพื่อคาดหวังการปรับตัวเพิ่มขึ้นไปทดสอบแนวต้านที่ 16.50 บาท และ 18.00 บาท เป็นจุดขายทำกำไร ส่วนจุด STOP LOSS ถ้าราคาหุ้นปิดต่ำกว่า 14.00 บาท
ด้านผลการดำเนินงานบริษัท ไอที ซิตี้ จำกัด (มหาชน) หรือ IT ปี 2564 สิ้นสุด 31 ธันวาคม 2564 พลิกมีกำไรสุทธิ 205.25 ล้านบาท จากช่วงเดียวกันของปีก่อนขาดทุนสุทธิ 41.17 ล้านบาท ลุ้นผลงานปี 2565 โตเด่นต่อเนื่อง